包括各種脊椎動物在內，兩側對稱動物嘅身體大致上係左右對稱嘅，身體有個生得好近嘅腦同口，而無論個腦幾細幾簡單都好，佢都會伸一啲好長嘅神經線落去身體嘅各部份嚟指揮身體嘅運作，亦都有個別物種會喺近條尾嗰度生一個細嘅「尾腦」出嚟，個口對落會係一個消化系統負責消化經個口食落肚嘅嘢食，而個身體最落嘅地方係肛門，用嚟排走嘢食消化完產生嘅廢物。